કોઈપણ સંબંધમાં સમર્પણ ખૂબ જ જરૂરી છે અને જ્યારે વાત પ્રેમ અને જીવનભરનાં સાથની હોય ત્યારે આ વધુ મહત્વપૂર્ણ બની જાય છે કારણ કે, દરેક સંબંધ આપણને જન્મથી જ મળે છે પણ આ સંબંધને આપણે જ સંપૂર્ણ બનાવવાનો હોય છે. પ્રેમ કે લગ્ન સંબંધ એ આપણે પસંદ કરેલો સંબંધ છે એટલે એને પુરી ઈમાનદારીથી નિભાવવો જોઈએ. સાથે જ આ સંબંધને વધુ ગાઢ બનાવવા માટે પાર્ટનર પ્રત્યે સ્નેહ પ્રદર્શન ખૂબ જ જરૂરી છે. સ્નેહની અનુભૂતિ અને લાગણી દર્શાવવા માટે એકબીજાનો હાથ પકડવાની ક્રિયા સામાન્ય છે.